На основу члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“  бр.16/18), члана 9. Одлуке о условима и поступку давања у закуп пословног простора у својини Општине Сечањ бр. 011-110/2020-II од 22.10.2020. године и Одлуке Председника општине Сечањ бр. 011-120/2021-VI од 25.08.2020.године, Комисија за спровођење поступка за давање у закуп непокретности - пословног простора, који се налази у приземљу стамбено – пословног објекта, зграда бр. 1, посебан део бр. 2, укупне корисне површине од 54 м2, у Крајишнику у ул. Славка Родића бр. 64, на катастарској парцели бр. 226 КО Крајишник ( у даљем тексту: Комисија) објављује:

**ЈАВНИ ОГЛАС**

**ЗА ИЗДАВАЊЕ У ЗАКУП ПОСЛОВНОГ ПРОСТОРА**

**МЕТОДОМ ЈАВНОГ НАДМЕТАЊА**

1.)Издаје се у закуп непокретност – пословни простор, који се налази у приземљу стамбено – пословног објекта, зграда бр. 1, посебан део бр. 2, укупне корисне површине од 54 м2, у Крајишнику у ул. Славка Родића бр. 64, на катастарској парцели бр. 226 КО Крајишник, на којој право коришћења има Општина Сечањ.

Пословни простор се издаје у виђеном стању.

2.) Почетни износ закупнине за укупну површину пословног простора из тачке 1. овог огласа,  у складу са Одлуком о условима и поступку давања у закуп пословног простора у својини Општине Сечањ бр. 011-110/2020-II од 22.10.2020. године износи**7.020,00**(седамхиљададвадесет) **динара** за период од месец дана. Уговор о закупу пословног простора се закључује на период од 10 година.

Закупац је обавезан да пословни простор користи у комерцијалне сврхе.

3.)Издавање у закуп наведеног пословног простора обавиће се путем јавног надметања.

4.) Јавни оглас биће објављен, на огласној табли Општине Сечањ, Месне заједнице Крајишник и интернет страници Општине Сечањ.

5.) Заинтересована лица могу погледати пословни простор који се издаје у закуп и извршити увид у документацију за исти у време трајања јавног оглашавања, сваког радног дана у периоду од 8 до 14 часова.

6.) Писмене пријаве се примају од дана објављивања огласа, односно **од 25.08.2021.године до 01.09.2021.године**

Пријава се предаје на писарници Општине Сечањ, у ул. Вожда Карађорђа бр. 57, у затвореној коверти, на име – КОМИСИЈА за спровођење поступка за давање у закуп пословног простора, са назнаком “Пријава на Оглас за јавно надметање – пословни простор у Крајишнику - НЕ ОТВАРАТИ. Рок за прикупљање пријава истиче 01.09.2021. године, пријаве које буду достављене по истеку рока неће се уважити.

 7.) Уз писану пријаву, у истој коверти, обавезно је доставити основне податке о заинтересованом физичком лицу, предузетнику или правном лицу и то:

– за физичка лица фотокопију личне карте,

– за предузетнике фотокопију личне карте, оверену  фотокопију решења о упису у Агенцији за привредне регистре и потврду о ПИБ-у,

– за правна лица оверену  фотокопију решења о упису у Агенцији за привредне регистре и потврду о ПИБ-у, као и пуномоћје за лице које заступа подносиоца пријаве приликом јавног надметања.

– доказ о уплати депозита,

8.)Депозит на име учешћа у јавном надметању  износи поступку износи 20% од почетне цене месечне закупнине пословног простора који се даје у закуп, односно **1.404,00**(хиљадучетиристиичетири) **динара** који се уплаћује на уплатни рачун буџета Општине Сечањ, број 840-841151843-84; модел 97, позив на број 87-230, а доказ о уплати (оверена потврда о уплати депозита) се доставља Комисији пре почетка јавног надметања.

9.) Подносиоци неблаговремене или непотпуне пријаве се одбацују и неће моћи да се надмећу.

10.)Поступак јавног надметања сматраће се успелим и у случају достављања једне благовремене и потпуне пријаве на основу које се подносилац региструје и присуствује јавном надметању и проглашава закупцем, ако прихвати почетну висину закупнине по којој се непокретност може дати у закуп, с тим да уколико не прихвати почетну висину закупнине, губи право на враћање депозита.

11.)Лице које је понудило највиши износ закупнине пословног простора је дужно да у року од седам  дана од дана доношења одлуке Председник општине Сечањ о давању у закуп пословног простора, закључи Уговор о закупу пословног простора.

 12.)Уколико лице из тачке 12.овог огласа не закључи Уговор о закупу пословног простора  у року од седам дана од дана доношења одлуке о давању у закуп пословног простора, губи право на повраћај депозита који је уплатио за учешће у јавном надметању, а надлежни орган општине Сечањ ће донети одлуку о давању у закуп пословног простора првом следећем учеснику који је понудио највишу закупнину.

У случају да и он одбије да закључи уговор, надлежни орган општине Сечањ ће донети одлуку о расписивању огласа за давање у закуп пословног простора. Средства на име депозита за учешће у јавном надметању се у том случају не враћају.

13.)Учесницима који нису стекли статус  закупца, депозит се враћа у року од 7 дана након одржавања јавног надметања.

14.)Лице коме је пословни простор издат у закуп обавезно је да: користи пословни простор у складу са наменом  која је утврђена уговором, не даје пословни простор у подзакуп односно не даје на коришћење другом лицу, у одређеном року плаћа закупнину, преда пословни простор у исправном стању након истека времена закупа, надокнади евентуалну штету насталу у пословном простору која је настала за време коришћења.

15.) Сви радови који излазе из оквира редовног одржавања простора могу се извршити само уз писмену сагласност закуподавца.

16) Јавно надметање  ће се одржати 02**.09.2021. године са почетком у 10 часова** у Малој већници општине Сечањ, ул. Вожда Карађорђа бр. 57.

 КОМИСИЈА ЗА СПРОВОЂЕЊЕ ПОСТУПКА

ЗА ДАВАЊЕ У ЗАКУП ПОСЛОВНОГ ПРОСТОРА

Број: 011-120/2021-VI-1

Дана: 25.08.2021. године